Nuusbrief 5/2019 | askheide.co.za Nuusbrief 5/2019 – askheide.co.za
Hy is gebore in Augsburg (Beiere) en het hom daar bekwaam as 'n akteur, sanger, violis en orrelis. Dié werk is gekomponeer vir 4 solo stemme, koor en orkes. Die werk word nie baie gehoor nie, maar is vir my 'n besonderse koorwerk. Geniet die skakel!!
Enya: The very best
Enya is 'n Ierse sangeres, asook 'n liedjie skrywer en musikant. Haar hele familie was baie musikaal en het destyds die groep Clannad begin, waarvan Enya ook 'n lid was. Haar vrystellings op plate het destyds 26.5 miljoen kopieë verkoop in die VSA. Met haar rustige stem en puik verwerkings van haar liedjies, bied haar musiek PURE LUISTERGENOT!!
Huddersfield Choral Society: Hymns II
Die koorgroep is in 1836 begin en word nou nog beskou as een van Brittanje se beste kore. Dié koor tree gereeld saam met groot orkeste op soos o.a. the Orchestra of the North, Halle orkes, en the Royal Liverpool Philharmonic. Die lede van die koor is amateur sangers en na 'n kort geslaagde oudisie kan enige iemand by die koor aansluit. Dié CD bevat opnames van tradisionele Engelse gesange en word vertolk deur 'n koor met 'n baie besonderse klank!!
Kuhlau: Piano Quartet No. 3
Hy is 'n Duits gebore komponis en was 'n bekende konsert pianis. Hy het baie van Beethoven se werke, vir wie hy groot bewondering gehad, aan die publiek bekend gestel. Hierdie kamermusiek werk is ongelooflik mooi!!
Mathys Roets: Introspeksie
Mathys het al diep spore in die Afrikaanse musiekbedryf gemaak en word herken aan sy diep lae register – 'n stem wat 'n mens aan satyn laat dink. Hy is baie gewild vir o.a. sy Leonard Cohen en Neil Diamond vertolkings en sy konserte lok baie mense. Hy is ook lid van "Drie van die Bestes" wat Danie Niehaus en Kevin Leo insluit. Geniet die skakel!!
Gilardino is gebore in Italië en is 'n kitaarspeler en musikoloog. Hy het gekomponeer vir solo kitaar, kamermusiek en kitaar konserte. In 2009 ontvang hy van die "Guitar Foundation of America" 'n "Artistic Achievement Award" wat toegeken word aan musikante of komponiste vir hulle buitengewone bydrae tot die ontwikkeling van die klassieke kitaar. Hy het ook Giuliani se solo studies vir kitaar herrangskik. Geniet die skakel!!
Peter Schreier was gebore in Meissen (Duitsland) en op 10 jarige ouderdom word hy lid van die Dresdner Kreuzchor.
Die destydse dirigent, Rudolf Mauersberger het besef dié koorlid het 'n besonderse stem en het vir hom dikwels as solis gebruik. Op 16 jarige ouderdom breek sy stem en word hy 'n tenoor. Hy begin professionele sangonderrig te neem by 'n privaat persoon en later by die Dresden Akademie vir Musiek. Hier beywer hy hom ook as 'n dirigent.